22/02/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Expropiacións. Anuncio de levantamento de actas previas á ocupación

Resolución do 2 de febreiro de 2010, do Servizo de Infraestruturas de A Coruña, pola que se sinala a data para o levantamento de actas previas á ocupación –trámite de urxencia– para a expropiación dos bens e dereitos afectados polas obras dos proxectos “MELLORA DA SEGURIDADE VIAL NA ESTRADA AC-566 Narón (AC-862) - Campo do Hospital (AC-862) PK 1+150 ó 2+570; clave AC/06/212.06 e o proxecto modificado n.° 1 da devandita obra, con clave AC/06/212.06. M1, concello de Narón.0 artigo 28 do vixente Estatuto de Autonomía de Galicia establece, no seu apartado 20, a competencia da Comunidade Autónoma de Galicia para o desenrolo lexislativo e execución da lexislación do Estado en materia de expropiación forzosa. As obras sinaladas no encabezamento da presente resolución atópanse incluídas no programa de obras a realizar con cargo ó programa 08.03.512B.600.1, construción, conservación e explotación de estradas. Con data 10 de setembro de 2007, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción da “Mellora da seguridade viaria na estrada AC-566 Narón (AC-862) - Campo do Hospital (AC-862), pk 1+150 ó 2+570. Clave AC/06/212.06, termo municipal de Narón. Con data 18 de outubro de 2007, a Xunta de Galicia procedeu á declaración de utilidade publica e urxente ocupación dos bens e dereitos necesarios a efectos de expropiación para a mencionada obra polo Decreto 201/2007, publicado no DOGA n.º 210, de data 30 de outubro de 2007. Por resolución do Servizo de Estradas da Coruña do 2 de abril de 2008, sinaláronse os días 14 e 15 de maio de 2008 nas dependencias do Concello de Narón para levar a cabo o levantamento das actas previas á ocupación. Dado que non se puido completar o levantamento das actas previas, por ausencia do Sr. alcalde ou do seu delegado, procédese, en cumprimento do disposto no artigo 57.1 do Regulamento publicado por Decreto do 26 de abril de 1957, a realizar unha nova convocatoria para o levantamento das actas previas á ocupación pendentes. Con data 3 de decembro de 2009, a Dirección Xeral de Infraestruturas, aprobou o proxecto modificado n.º 1 do proxecto de construción “Mellora da seguridade viaria na estrada AC-566 Narón (AC-862) - Campo do Hospital (AC-862), pk 1+150 ó 2+570. Clave AC/06/212.06. M1, termo municipal de Narón. Na súa virtude e en cumprimento do disposto nos artigos 52 da vixente Lei de Expropiación Forzosa de 16 de decembro de 1954 e 56 e seguintes do Regulamento para a súa aplicación, este Servizo, no uso das facultades que Ile confire o artigo 98 da mencionada lei, resolve convocar aos titulares de bens e dereitos afectados, para que comparezan nos lugares, datas e horas que a continuación se citan para proceder ó levantamento das actas previas á ocupación, nas que se recollerán os datos necesarios para determina-los bens e dereitos afectados e os prexuízos derivados da rápida ocupación, sen prexuízo de se trasladar ó lugar dos predios se o consideran necesario. Lugar: Concello de Narón Data: 4 de marzo de 2010 De: 9.30 a 14.30 horas, dende Atein Naval, S. A ata Neodyn, S. L. Data: 5 de marzo de 2010 De 9.30 a 14.30 horas, dende Belkassem Ruch Garcia de Celis, Manuel ata Sergio Joaquin Leidy Yuliana Visbal Flamind, Andrés. A relación de titulares cos bens e dereitos afectados, así coma os planos parcelarios correspondentes estarán expostos no Concello de Narón e no Servizo de Infraestruturas da Xunta de Galicia en A Coruña (praza Luís Seoane, s/n, 8.ª planta, 15071 A Coruña). A dito acto deberán acudi-los titulares afectados, persoalmente ou ben representados por persoa debidamente autorizada para actuar no seu nome, achegando os documentos acreditativos da súa titularidade, DNI e derradeiro recibo da contribución, podendo ser acompañados, pola súa conta, se o consideran dos seus peritos e notario. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de 15 días hábiles, contados a partires do seguinte ó da publicación desta resolución no Boletín Oficial do Estado ou ata o momento do levantamento das actas previas á ocupación correspondente, co fin de que os interesados poidan formular por escrito, ante este Servizo de Infraestruturas da Xunta de Galicia da Coruña, as alegacións que estimen pertinentes co obxeto de emendar posibles erros padecidos ó relaciona-los bens afectados pola urxente ocupación. O xefe do Servizo de Infraestruturas Asdo.: Antonio N. López Grueiro